**รายงานการประชุมสภาเทศบาลตำบลสมหวัง**

**สมัยสามัญ สมัยที่ 3 ครั้งที่ 2 ประจำปี 2565**

**วันที่ 9 กันยายน 2565 เวลา 10.00 น.**

**ณ ห้องประชุมสภาเทศบาลตำบลสมหวัง**

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ- สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชาติ บุญแสง | ประธานสภาฯ | สุชาติ บุญแสง |  |
| 2 | นายศุภยศ สังเมียน | รองประธานสภาฯ | ศุภยศ สังเมียน |  |
| 3 | นายสุดใจ สงทิพย์ | สมาชิกสภาเทศบาล เขต 1 | สุดใจ สงทิพย์ |  |
| 4 | นายพลนฤทธิ์ ทองรุต | สมาชิกสภาเทศบาล เขต 2 | พลนฤทธิ์ ทองรุต |  |
| 5 | นางสาวจริญา แก้วขุนจบ | สมาชิกสภาเทศบาล เขต 1 | จริญา แก้วขุนจบ |  |
| 6 | นายวิรัตน์ ทองเจริญ | สมาชิกสภาเทศบาล เขต 2 | วิรัตน์ ทองเจริญ |  |
| 7 | นางณภารวี เกษมศรี | สมาชิกสภาเทศบาล เขต 1 | ณภารวี เกษมศรี |  |
| 8 | นายชวลิต พูนนวล | สมาชิกสภาเทศบาล เขต 1 | ชวลิต พูนนวล |  |
| 9 | นายวิราย สงทิพย์ | สมาชิกสภาเทศบาล เขต 1 | วิราย สงทิพย์ |  |
| 10 | นายสมภรณ์ สุวรรณนากิจ | สมาชิกสภาเทศบาล เขต 2 | สมภรณ์ สุวรรณนากิจ |  |
| 11 | นายตวรรษชัย อินเสนี | สมาชิกสภาเทศบาล เขต 2 |  | ลาประชุม |
| 12 | นายกัมพล สุขเอก | เลขานุการสภาฯ | กัมพล สุขเอก |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายนิติธร ทองชิต | นายกเทศมนตรี | นิติธร ทองชิต |  |
| 2 | นายจิรพงศ์ สงแสง | รองนายกเทศมนตรี | จิรพงศ์ สงแสง |  |
| 3 | นางนิตยา ศรีเพชร | รองนายกเทศมนตรี | นิตยา ศรีเพชร |  |
| 4 | นายธเนศ ทิพย์สมบัติ | เลขานุการนายกฯ | ธเนศ ทิพย์สมบัติ |  |
| 5 | นายประเสริฐ หมานมา | ที่ปรึกษานายกฯ | ประเสริฐ หมานมา |  |
| 6 | นายกฤษกร บุษบงก์ | ปลัดเทศบาล | กฤษกร บุษบงก์ |  |
| 7 | นางวัชชริดา เพชรย้อย | นักวิชาการศึกษา | วัชชริดา เพชรย้อย |  |
| 8 | นางสาวจิประภา ตุ้งแก้ว | นักจัดการงานทั่วไป | จิประภา ตุ้งแก้ว |  |
| 9 | นายมนตรี ภักดีจิตร์ | นักวิเคราะห์ฯ | มนตรี ภักดีจิตร์ |

เริ่มประชุม 10.00 น.

|  |  |  |
| --- | --- | --- |
| ประธานสภาฯ  **ระเบียบวาระที่ 1**  **ระเบียบวาระที่ 2**  ประธานสภาฯ  เลขานุการสภาฯ  ประธานสภาฯ  นายวิราย สงทิพย์  สมาชิกฯ  ประธานสภาฯ  มติที่ประชุม  **ระเบียบวาระที่ 3**  **ระเบียบวาระที่ 4**  ประธานสภาฯ  เลขานุการสภาฯ  ประธานสภาฯ  นายวิราย สงทิพย์  ประธานคณะกรรมการแปรฯ  มติที่ประชุม  **ระเบียบวาระที่ 5**  ประธานสภาฯ  เลขานุการสภาฯ  ประธานสภาฯ  เลขานุการสภาฯ  ประธานสภาฯ  เลขานุการสภาฯ  มติที่ประชุม  ประธานสภาฯ  นายกเทศมนตรีตำบลสมหวัง  ประธานสภาฯ  มติที่ประชุม  **ระเบียบวาระที่ 6**  ประธานสภาฯ  นายสมภรณ์ สุวรรณนากิจ  สมาชิกสภาฯ  ประธานสภาฯ  นายสุดใจ สงทิพย์  สมาชิกสภาฯ  นายชวลิต พูนนวล  สมาชิกสภาฯ  ประธานสภาฯ  นายกเทศมนตรีฯ  นายกเทศมนตรีฯ  ประธานสภาฯ |  | เมื่อสมาชิกสภามาพร้อมเพรียงกันแล้ว และครบองค์ประชุมเชิญบริหารฯ จุดธูปเทียนหน้าโต๊ะหมู่บูชาพระรัตนตรัยและขอเปิดประชุม สมัยสามัญ สมัยที่ 3 ครั้งที่ 2 ประจำปี 2565 และเริ่มประชุมไปตามวาระตามเอกสารที่แจกให้สมาชิกสภาฯ ไปแล้ว  **เรื่องที่ประธานแจ้งให้ที่ประชุมทราบ**  1.1 นายอำเภอกงหราอนุญาตให้ขยายเวลาการประชุมสภาฯ สมัยสามัญ สมัยที่ 3 ประจำปี พ.ศ. 2565  1.2 เทศบาลตำบลสมหวัง เชิญร่วมแข่งขัน เปตองภายในสมหวังสัมพันธ์ ครั้งที่ 1 วันเสาร์ที่ 10 กันยายน 2565 เวลา 13.00 น.  1.3 นายตวรรษชัย อินเสนี สมาชิกสภาฯ เขตที่ 2 ลากิจ  **เรื่องรับรองรายงานการประชุมครั้งที่ผ่านมา**  เชิญเลขานุการสภาอ่านรายละเอียดรายงานการประชุมครั้งที่ผ่านมา  รับรองรายงานการประชุมสภาฯ สมัยสามัญ สมัยที่ 3 ครั้งที่ 1 วันที่ 23 สิงหาคม พ.ศ. 2565 เวลา 10.00 น. ณ ห้องประชุมสภาเทศบาลตำบลสมหวังนั้น ฝ่ายเลขานุการฯ ได้จัดทำรายงานการประชุมและเสนอคณะกรรมการตรวจรายงานการประชุมตรวจสอบเสร็จเรียบร้อยแล้ว จึงเสนอที่ประชุมพิจารณาและรับรองรายงานการประชุม (ข้อ33)  สมาชิกสภาฯ จะรับรองรายงานการประชุมหรือจะแก้ไขเพิ่มเติมข้อความที่ไม่สมบูรณ์อีกหรือไม่ หากไม่มีเชิญคณะกรรมการตรวจรายงานการประชุม  รายงานการประชุมครั้งที่ผ่านมา สมัยสามัญ สมัยที่ 3 ครั้งที่ 1 วันที่ 23 สิงหาคม 2565 กระผมได้ตรวจสอบดูแล้ว เห็นว่าถูกต้องสมบูรณ์ดีแล้ว และไม่ต้องแกไขเพิ่มเติมอีก  สมาชิกท่านอื่นจะแก้ไขเพิ่มเติมอีกหรือไม่ หากไม่มีจะได้ขอมติ รับรองรายงานการประชุมครั้งที่ผ่านมา  สมาชิกท่านใดเห็นว่ารายงานการประชุมครั้งที่ผ่านมาถูกต้องสมบูรณ์ดีแล้ว โปรดยกมือ  รับรอง 10 เสียง  ไม่รับรอง - เสียง  งดออกเสียง 1 เสียง  **กระทู้ถาม (ถ้ามี)**  -ไม่มี-  **เรื่องที่คณะกรรมการที่สภาท้องถิ่นตั้งขึ้นพิจารณาแล้ว (ถ้ามี)**  4.1 เรื่องแปรญัตติงบประมาณรายจ่ายประจำปีงบประมาณ พ.ศ. 2566  เชิญเลขานุการสภาฯ ชี้แจงระเบียบกฎหมายที่เกี่ยวข้อง  ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554  ข้อ 40 เมื่อคณะกรรมการแปรญัตติได้พิจารณาแล้วจะต้องเสนอร่างเทศบัญญัตินั้นตามร่างเดิมและตามที่มีการแก้ไขเพิ่มเติมพร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่าได้มีหรืไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของคณะกรรมการแปรญัตติ ตลอดจนการสงวนคำแปรญัตติด้วยและให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมง ก่อนการประชุมพิจารณา  เชิญประธานคณะกรรมการแปรญัตติชี้แจงรายละเอียดที่ได้รับมอบหมาย  ตามที่สภาเทศบาลตำบลสมหวัง มีมติที่ประชุมแต่งตั้งคณะกรรมการแปรญัตติเพื่อพิจารณาร่างงบประมาณรายจ่ายประจำปีงบประมาณ พ.ศ. 2566 โดยกำหนดให้มีการยื่นคำแปรญัตติระหว่างวันที่ 29 สิงหาคม - 1 กันยายน 2565 เวลา 08.30 – 16.30 น คณะกรรมการฯ ได้ปฏิบัติหน้าที่ตามที่ได้รับมอบหมายและปรากฏว่าไม่มีผู้ใดยื่นคำแปรญัตติ  แต่อย่างใด คณะกรรมการแปรญัตติได้ประชุมพิจารณาร่างเทศบัญญัติงบประมาณรายจ่ายแล้วเห็นว่าถูกต้องเป็นไปตามระเบียบกฎหมายแล้ว ไม่มีรายการต้องแก้ไขแต่อย่างใด  รับทราบ  **เรื่องที่เสนอใหม่**  5.1 เรื่องพิจารณาร่างเทศบัญญัติงบประมาณรายจ่ายประจำปี พ.ศ. 2566 ( วาระที่สอง แปรญัตติ , วารที่สาม ลงมติ )  ต่อไปเป็นการพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2566 ในวาระที่ 2 แปรญัตติ เชิญเลขานุการสภาฯ ชี้แจงข้อกฎหมาย   1. พระราชบัญญัติเทศบาล พ.ศ. 2496   2. ระเบียบข้อบังคับการประชุมสภาฯท้องถิ่น พ.ศ. 2547 (แก้ไขเพิ่มเติมถึง ฉบับที่ 2  พ.ศ. 2554)  ข้อ 51 ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น  ข้อ 52 การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร  ข้อ 59 การแปรญัตติร่างข้อบัญญัติงบประมาณจะกระทำได้เฉพาะการขอลดรายจ่าย หรือการขอลดจำนวนเงินขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ  ข้อ 60 ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่ายหรือเปลี่ยนแปลงความประสงค์ของจำนวนเงินที่ขออนุมัติด้วย เว้นแต่จะได้รับคำรับรองจากผู้บริหารท้องถิ่นหรือคำแปรญัตตินั้นผู้บริหารท้องถิ่นเป็นผู้แปรญัตติ  ตามที่ประธานคณะกรรมการแปรญัตติร่างเทศบัญญัติงบประมาณรายจ่ายประจำปีงบประมาณ 2566 แจ้งว่าในการกำหนดระยะเวลาในการเสนอคำแปรญัตติ ระหว่างวันที่ 29 สิงหาคม - 1 กันยายน 2565 แต่ไม่มีผู้ใดยื่นคำแปรและคณะกรรมการแปรญัตติได้ประชุมพิจารณาร่างเทศบัญญัติงบประมาณรายจ่ายแล้วเห็นว่าถูกต้องเป็นไปตาม  ระเบียบกฎหมายแล้ว ไม่มีรายการต้องแก้ไขแต่อย่างใดจึงไม่มีประเด็นให้ต้องพิจารณา จึงขอต่อไปพิจารณาในวาระที่สาม ขั้นลงมติให้ตราเป็นเทศบัญญัติ  ผู้ใดเห็นชอบให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. 2566 โปรดยกมือเพื่อขอมติ  มติที่ประชุม 10 เสียง    ผู้ใดไม่เห็นชอบให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. 2566 โปรดยกมือเพื่อขอมติ  -ไม่มี-  เห็นชอบ 10 เสียง  ไม่เห็นชอบ - เสียง  งดออกเสียง 1 เสียง  ถือว่าสภามีมติเห็นชอบให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. 2566 เพื่อประกาศใช้ในการบริหารงานของเทศบาลตำบลสมหวัง  5.2 ญัตติเรื่องขออนุมัติเปลี่ยนแปลงคำชี้แจงงบประมาณ แผนงานบริหารงานทั่วไป (สำนักปลัด) งบลงทุน หมวดค่าที่ดินและสิ่งก่อสร้าง ขอเชิญนายกเทศมนตรีตำบลสมหวังเสนอครับ  เรียนประธานสภาฯ สมาชิกสภาฯ และผู้เข้าร่วมประชุมทุกท่าน ผมขอเสนอญัตติเรื่อง  ขออนุมัติเปลี่ยนแปลงคำชี้แจงงบประมาณ แผนงานบริหารงานทั่วไป (สำนักปลัด) งบลงทุน หมวดค่าที่ดินและสิ่งก่อสร้าง  **ข้อความเดิม** ประตูบานเลื่อน มีช่องแสงมีประตู จำนวน 14,880.- บาท เพื่อติดตั้งบานประตูบานเลื่อนมีช่องแสงมีประตูขนาด 3.10 x 3.00 เมตร เพื่อกั้นห้องปฏิบัติงานของนายกเทศมนตรีตำบลสมหวัง  **ข้อความใหม่** ประตูบานเปิดสวิง มีช่องแสงมีประตู จำนวน 14,880.- บาท เพื่อติดตั้งบานประตูบานเปิดสวิงมีช่องแสงมีประตูขนาด 3.10 x 3.00 เมตร เพื่อกั้นห้องปฏิบัติงานของนายกเทศมนตรีตำบลสมหวัง  เชิญสมาชิกสภาฯ อภิปรายญัตติเรื่องขออนุมัติเปลี่ยนแปลงคำชี้แจงงบประมาณ  เมื่อไม่มีสมาชิกท่านใดอภิปราย ขอมติที่ประชุมผู้ใดเห็นชอบ ญัตติเรื่องขออนุมัติเปลี่ยนแปลงคำชี้แจงงบประมาณแผนงานบริหารงานทั่วไป (สำนักปลัด) งบลงทุน หมวดค่าที่ดินและสิ่งก่อสร้าง โปรดยกมือ  เห็นชอบ 10 เสียง  ไม่เห็นชอบ - เสียง  งดออกเสียง 1 เสียง    **เรื่องอื่น ๆ (ถ้ามี)**  มีสมาชิกจะเสนออะไรในที่ประชุมอีกหรือไม่เชิญ  เรียนท่านประธานสภาฯ สมาชิกสภาฯ และผู้เข้าร่วมประชุมทุกท่าน เมื่อร่างเทศบัญญัติผ่านที่ประชุมสภาฯ ขอให้เทศบัญญัติฉบับนี้ ให้นายกเทศมนตรีตำบลสมหวังบริหารให้ดีที่สุดเพื่อพี่น้องประชาชน    มีสมาชิกท่านอื่นจะเสนออีกหรือไม่  เรียนประธานสภาฯ สมาชิกสภาฯ และผู้เข้าร่วมประชุมทุกท่าน ผมขอเสนอต่อสภาฯ ผ่านไปยังบริหาร ถนนสายบ้านนางครอม – นายเทียม เป็นหลุมเป็นบ่อ ช่วยไปซ่อมแซมให้ด้วยครับ และไฟฟ้าส่องสว่างหน้าบ้านผมมืดมากขอให้ไปติดตั้งไฟฟ้าแสงสว่างให้ครับ  เรียนประธานสภาฯ สมาชิกสภาฯ และผู้เข้าร่วมประชุมทุกท่าน ผมขอถามเรื่องงบประมาณ 2565 ถนนในเขตที่ 2 จะได้ดำเนินการหรือไม่ครับ และร่างเทศบัญญัติ 2566 ได้ผ่านสภาฯ ไปแล้ว ขอให้ฝ่ายบริหารได้บริหารงานให้ถูกต้องตามกฎหมาย  มีสมาชิกท่านอื่นจะเสนออีกหรือไม่ หากไม่มีเชิญท่านนายกเทศมนตรีชี้แจงครับ  เรียนประธานสภาฯ สมาชิกสภาฯ และผู้เข้าร่วมประชุมทุกท่าน สำหรับวันนี้ในการประชุมสภาฯ เพื่อพิจารณาร่างเทศบัญญัติงบประมาณรายจ่ายประจำปี พ.ศ. 2565 สภาฯ ได้อนุมัติงบประมาณตามที่ตั้งเอาไว้ เพื่อแก้ไขปัญหาให้พี่น้องประชาชน ฝ่ายบริหารต้องขอขอบคุณสมาชิกสภาฯ ทุกท่านที่ได้ลงมติ ให้ตราเป็นเทศบัญญัติงบประมาณรายจ่ายประจำปี พ.ศ. 2566 และจะใช้จ่ายงบประมาณ ให้เกิดประโยชน์สูงสุด  สำหรับเรื่องงบประมาณของปีงบประมาณ พ.ศ. 2565 จะสิ้นสุดงบประมาณ 30 กันยายน 2565 ที่ผ่านมาได้ดำเนินการทั้งงบอุดหนุนและงบประมาณตามเทศบัญญัติ 2565 ส่วนถนนเป็นหลุมเป็นบ่อคงต้องรอเงินในงบประมาณ พ.ศ. 2566 ส่วนเรื่องของไฟฟ้าผมจะให้ทางกองช่างลงสำรวจว่าจะดำเนินการได้หรือไม่  ในการบริหารงานที่ผ่านมาการบริหาร งบประมาณปี 2565 ผมขอขอบคุณสมาชิกฯ ให้ความร่วมมือและแก้ไขปัญหา ถนน ไฟฟ้าและเรื่องน้ำ และการขุดลอกคูระบายน้ำ เราให้งบประมาณทั้ง 2 เขต  ส่วนงบประมาณ 2566 เรามีงบประมาณในการแก้ไขส่วนนี้น้อยมากจะมีรายจ่ายประจำ แต่ในส่วนผู้บริหารจะดำเนินการของบประมาณจากภายนอกในการแก้ไขปัญหาความเดือดร้อนของประชาชน สำหรับที่ผ่านมาเราได้เงินอุดหนุนจากภายนอกเยอะ และในปีงบประมาณ 2565 เราได้อนุมัติทำถนนคอนกรีตสายมาบม่วงและส่งมาอบงานเรียนร้อยแล้ว ส่วนถนนคอนกรีตสายหน้าวัดหวัง ผมได้สอบถามฝ่ายกองคลังว่ามีงบประมาณเพียงพอหรือไม่ ทางกองคลังบอกว่าน่าจะได้แต่ยังไม่แน่ใจว่าเงินงบประมาณจะเข้าทันหรือไม่ ผมได้ให้ทางกองช่างเตรียมเอกสารเพื่อก่อสร้างให้ทันเมื่องบประมาณเข้าตามยอด จะได้ดำเนินการจัดซื้อจัดจ้าง ได้ทันในปีงบประมาณ 2565  สำหรับงบอุดหนุน สนามกีฬาหมู่ที่ 5 ได้ตรวจรับเรียบร้อยแล้ว ส่วนประปาหมู่ที่ 3 ได้ดำเนินการเสร็จเรียบร้อยแล้ว ถนนของหมู่ที่ 5 เป็นเงินเหลือจ่ายตอนนี้ก็ได้ดำเนินการเสร็จเรียบร้อยแล้ว ถนนสายควนแพนได้ตรวจเสร็จเรียบร้อยแล้ว และประปาพรุนาแด้ อยู่ในการดำเนินการก่อสร้าง และเร่งการดำเนินงานเพื่อแกไขปัญหาเรื่องน้ำให้กับพี่น้องประชาชนต่อไป งบประมาณ 3,300,000.- บาท รวมเงินอุดหนุนงบประมาณนี้ที่ได้รับ 14,500,000.- บาท ส่วนปีงบประมาณ 2566 นั้น ในเทศบัญญัติของเทศบาลเราจะติดตั้งกล้องวงจรปิดในเขตเทศบาลตำบลสมหวังเพื่อเป็นการป้องกัน เวลาที่มีเหตุร้ายภายในหมู่บ้าน เพื่อประกอบเป็นหลักฐานในการจับกุมผู้ร้าย  ผมขอขอบคุณสมาชิกสภาฯ ที่ให้ความร่วมมือและขอเชิญสมาชิกสภาฯ เข้าร่วมกิจกรรมเปตองสัมพันธ์ ครั้งที่ 1 ณ สนามหน้าเทศบาลตำบลสมหวัง เพื่อเชื่อมความสัมพันธ์กับเทศบาลอื่นๆ เข้าร่วมและต้อนรับนักกีฬา รายได้การกุศลจะมอบให้ โรงเรียนวัดพังกิ่ง และโรงเรียนวัดหวัง ผมขอขอบคุณทุกท่านและจะพัฒนาเทศบาลตำบลสมหวังต่อไป  สมาชิกท่านอื่นมีเรื่องอื่นอีกหรือไม่ หากไม่มีผมขอขอบคุณสมาชิกสภาฯ ผู้บริหารและหัวหน้าส่วนราชการทุกท่านที่เข้าร่วมประชุมในวันนี้ และก็ถือว่าได้ประชุมครบทุกวาระตามที่ได้แจ้งให้สมาชิกรับทราบ  สำหรับวันนี้เป็นการประชุมสภาสมัยสามัญ สมัยที่ 3 ครั้งที่ 2 ประจำปี 2565 พิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2565 (วาระ 2 แปรญัตติ และวาระที่ 3 ลงมติ) ก็ได้ผ่านไปด้วยดีตามวาระการประชุม และผมขอขอบคุณสมาชิกสภาฯทุกท่านที่เข้าร่วมประชุมและให้ความร่วมมือด้วยดีตลอดมา สำหรับวันนี้ผมขอปิดประชุมและผ่านไปด้วยดีผมขอปิดประชุม    ปิดประชุมเวลา 11.30 น.  ลงชื่อ กัมพล สุขเอก ผู้บันทึกรายงานการประชุม  (นายกัมพล สุขเอก)  เลขานุการสภาเทศบาลตำบลสมหวัง  ลงชื่อ วิราย สงทิพย์ ผู้ตรวจรายงานการประชุม  (นายวิราย สงทิพย์)  คณะกรรมการตรวจรายงานการประชุม  ลงชื่อ ชวลิต พูนนวล ผู้ตรวจรายงานการประชุม  (นายชวลิต พูนนวล)  คณะกรรมการตรวจรายงานการประชุม  ลงชื่อ ตวรรษชัย อินเสนี ผู้ตรวจรายงานการประชุม  (นายตวรรษชัย อินเสนี)  คณะกรรมการตรวจรายงานการประชุม  ลงชื่อ สุชาติ บุญแสง ผู้รับรองรายงานการประชุม  (นายสุชาติ บุญแสง)  ประธานสภาเทศบาลตำบลสมหวัง |
|  |  |  |